بیر تورکمن بیلیمدان ترور ایتیلدی
عالی بیلیم یورتی حقوق فاکولته سی استادلریدن بولگن المس جنابلری شهرنینگ مرکزیده اوز موتری بیلن کیته یاتگن پیتده ترور قربان کیتگن.
عراق نینگ کرکوک شهریده، تورکمن بیلیمدان علی الماس، نامعلوم قوراللی کیشی لر تامانیدن یول نینگ اورته سیده ترور ایتیلدی.
خوفسیزلیک منبع لریدن آلینگن معلوماتده، کرکوک عالی بیلیم یورتی حقوق فاکولته سی استادلریدن بولگن المس جنابلری شهرنینگ مرکزیده اوز موتری بیلن کیته یاتگن پیتده ترور قربان کیتگن.
تورکمن استاد خودی شو جایده جان بیرگن.
کرکوک پولیس اداره سی حادثه بیلن علاقه لی تیکشیروو باشله تیلگنینی بیلدیردی.
عراق تورکمن جبهه سی باشلیغی اشرف صالحی، حادثه نی محکوم ایتیب، عراقده تورکمنلرگه قره ته جنایت و تهدیدلرنینگ دوام ایتیب تورگنینی اورغوله دی.
صالحی جنابلری؛
دنیاگه، ایندی تورکمنلرگه قرشی بی کفایت لیک قیلمنگ دیب ایته میز، دیدی.
کرکوکده بیر قطار تورکمن استادلر و تورکمن اجتماعی جمغرمه لر استاد الماس نینگ عکسلرینی اجتماعی ترماق آرقه لی یایینلب، تورکمنلرگه قره ته هجوملرنینگ نهائی بولیشینی خواهله دیلر.
azb_Arab azb_Arab azb_Arab azb_Arab pes_Arab azb_Arab pes_Arab pes_Arab azb_Arab azb_Arab